Berlingske Tidende, 1834-12-31
Spanien. (Over London, den 19de December.) - Følgende er den Proclamation, som Marquis deel Valle da Rivas (General Flander) udstedte fra Cervera af 1ste dennes til Catalonierne, førend hans Afreise til Madrid, for at overtage Krigs-Ministeriet: "Catalonier, Dronning-Regentinden har viist mig den høje Ære, at overdrage mig Krigs-Ministeriet under ligesaa alvorlige som vanskelige Omstændigheder. Jeg var saavel ved Pligt, som ved Taknemlighed forbunden til at give den souveraine Villie dette Beviis paa Lydighed, og med Opoffrelse af mine naturlige Tilbøieligheder paa ny at vise mit oprigtige Forlangende for Landets Vel. Fra det Øjeblik, det blev mit Lod, at befrie mine Landsmænd fra det tunge Aag, under hvilket de sukkede, idet jeg befriede dem fra det afskyeligste Tyranni, opoffrede jeg mig med en Bestemthed, som min Kjærlighed til mit Fødeland, der var udsat for den største Fare, indgjød mig, til Opfyldelsen af det ærefulde Hverv, som af den udødelige Christine var anbetroet mig. Min Hensigt var, at beskytte mine Landsmænd for enhver Art politisk Anarchi og mod alle Sophismer med Hensyn paa Handels Sager. Ved Hjelp af de mange fortjente Mænd, som beboe dette Flidens classiske Land, hvortil endnu den ubegrændsede Tiltro kom, som Massen af Jndvaanerne satte til mig, har jeg fængslet Tvedragtens Aand, som man, under forskjellige Forklædninger, søgte at indføre blandt os; jeg har virket mod Sammensværgernes indviklede Anslag, og tildeelt Forræderne og Forbryderne den fortjente Straf Og omendskjøndt i Begreb med at forlade Eder, efterat jeg ved saadanne Midler har sikkret Roligheden, og idet jeg betroer dens Vedligeholdelse til Personer, som i høi Grad fortjene den almindelige Tiltro, vil jeg dog aldrig tabe Fredens befæstelse af Syne, den J nu fordre som retfærdig Belønning for saa mange Offere. J denne Hensigt beholder jeg som General-Capitain Befalingen over Hæren her og Fyrstendømmet, efter Hendes Majestæts Forlangende, og gaaer bort med den faste Beslutning, at le Eder til Hjelp, naar Omstændighederne maatte fordre min Nærværelse. Men jeg er overtydet om, at de, som oprigtigt ere Landets Rolighed hengivne, ville vide at værdige ham Opmærksomhed, der har svoret, aldrig at indlade sig paa et Forlig, hverken med Jnqvisitionens Grusomheder eller med Revolutionens Udskejelser. Det Tidsrum, som 1834 betegner, er ikke et af vilkaarlig Undertrykkelse, eller af tøjlesløs Frækhed, men et af en velgjørende Restauration og vedvarende Velfærd. Jdet Kongelige Statut ere vore gamle fueros, Væsen atter oplivede og satte i Kraft, og alle Friheder, den Redelige kan stræbe efter, ere der hellige. Disse Friheder, saa retfærdige i deres Oprindelse og saa velgjørende i deres Anvendelse, ville blive, hvad de stedse vare, Gjenstande for min Forkjærlighed og Begeistring. Ved dem vil Tronen vorde støttet af urokkelig Troskab og Ærefrygt; vore Fædres hellige Religion lade de lyse med høiere Glands, og ved dem vorde hine retfærdige Reformer forberedte og sikkrede, som, medens alle erhvervede Rettigheder agtes, frembringe hiin Lettelse, der skyldes fredelige og redelige Arbeidere, ligesom alle Classers fremskridende Vel; Velgierninger, som hidtil forhindredes ved Udskejelser og Ødelæggelse. Under disse Friheders Skjold vil jeg paa det Yderste kæmpe til Forsvar for vor selskabelige Ordens hellige Elementer. Jeg veed at disse heldbringende Tanker stemme fuldkommen overeens med Eders; at J ere ligesaa fuldkomment som jeg selv overtydede og Mildhedens og Betænksomhedens Fordele, og derfor trøster jeg mig, endskjøndt jeg ugjerne forlader Eder, med den Overbeviisning, at en ædelhiertig Erindring om mig boer i Eders Hjerter. Ved at meddele dette Actstykke bemærker-Globen: For ret at værdige dette Document, maa man erindre, at Catalonien er det spanske Manufactur-Væsens Middelpunkt. Disse Manufacturer, som vilde lide Skade ved Handelsfrihed med andre Lande, drives i hiint District paa den ufuldkomneste, meest forældede Maade, og forskaffe Arbeiderne derved et kummerligt Livsophold paa det hele Lands Erhvervsflids Bekostning. Mod disse Mangler vil – saa synes det – den nye Minister virke, i det han betegner dem som Sophismer i Handels-Sager, og han beraaber sig paa de ældgamle efteros, paa de stedlige og provindsielle Forrettigheder, som der, ligesom i de baskiske Provindser, ere den egentlige Grund til Oprør, og, man tør føje til, ere en indgroet Forbandelse for Spanien. Hovedstadens Jndvaanere og Folkemassen kunne i Forbedringens Gang kun skride fremad paa Ruinerne af disse forældede Hindringer, og hvilken Localaand man end vil vække til deres Vedligeholdelse – og meget stærkt vækkes den i dette Øjeblik – saa deeltager dog Nationen i det Hele ikke for den, ligesom endnu meget mindre den oplyste Deel af Nationen. J Henseende til disse Yttringer af Globe bede vi Læserne at sammenholde dem med den af os, efter Cooks Shetches of Spain, meddeelte Afhandling over de baskiske Provindser, (see denne Tidende No. 241).